dyret i åpenbaringen
Store norske leksikon,Religion og filosofi,Religioner og livssyn,Kristendom,Det nye testamentet
I Det nye testamentet fortelles det om et dyr som stiger opp fra havet og er den jordiske representasjonen av dragen, det vil si Satan (Johannes' åpenbaring, kapittel 13). Egentlig nevnes to dyr:
1) Dyret som symboliserer den undertrykkende verdensmakt (Romerriket). Henvisningen til Dyrets tall, 666 kan tyde på at dyret er bilde på en bestemt keiser, selv om det ikke er mulig å si med sikkerhet hvem. Dyrets merke er det merket (enten dyrets merke, eller tallverdien av bokstavene i navnet) som makten krever at alle skal bære for å kunne kjøpe og selge, og som står i motsetning til Guds segl.2) Dyret som symboliserer den falske profet, som forfører folk til å tilbe det første dyret. Denne symbolbruken har hatt lang virkningshistorie, og er blitt til faste språklige uttrykk. Les mer i Store norske leksikon Satan djevel kristendom Det nye testamentet